มีเพศสัมพันธ์เมื่อวันที่21ตุลา ใส่ถุงยางแต่ถุงยางรั่ว รีบกินยาคุมฉุกเฉินในขณะนั้นเลย มีโอกาสท้องมั้ยคะ เมนไม่มาเดือนนึงแล้ว แต่มีอาการเจ็บนม ปวดท้องน้อยมาๆหายๆ มีตกขาวด้วย
สวัสดีค่ะ การทานยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ดังนั้น หากถึงกำหนดวันที่ประจำเดือนควรจะมาแล้ว แต่ยังไม่มา อาจเกิดจาก1. การตั้งครรภ์ เนื่องจากยาคุมฉุกเฉินไม่สามารถป้องกันการตั้งครรภ์ได้ 100%2. ผลของยาคุมฉุกเฉิน อาจทำให้ประจำเดือนมาช้าได้3. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสียสำหรับอาการเจ็บเต้านม และปวดท้อง อาจเป็นอาการก่อนการมีประจำเดือนมาก็ได้ค่ะ ซึ่งจะพบได้นาน 1-2 สัปดาห์ก่อนที่ประจำเดือนจะมา ดังนั้น ควรรอประจำเดือนไปอีกซักระยะค่ะ หากประจำเดือนไม่มาภายใน 2 สัปดาห์นับจากวันที่ 21 ต.ค. คือวันที่ 4 พ.ย. ก็ควรตรวจหาการตั้งครรภ์ดูค่ะ